**Füllentős játék**

Eszköz nélkül játszható, un. füllentős játék. A tanár felolvassa vagy kivetíti a három állítást és a diákoknak el kell dönteniük, a három közül melyik az igaz (mindig csak egy). A diákok az általuk helyesnek vélt állítás sorszámát meghatározott idő után (kezük segítségével) felmutathatják, esetleg füzetükbe feljegyezve később könnyen leellenőrizhető.

Diákok is vállalkozhatnak hasonló állítások megírására. Ez a játéktípus valamennyi témakör esetében alkalmazható.

**1.**

a) 1941. április 11-én a magyar csapatok átlépték a jugoszláv határt.

b) Gróf Teleki Pál öngyilkossága után Kállay Miklós alapított kormányt.

c) Hitler a Barbarossa-terv értelmében Budapest katonai részvételére tartott igényt.

**2.**

a) Az 1943-as konferencia színhelye a teheráni [Cecilienhof](https://hu.wikipedia.org/wiki/Cecilienhof" \o "Cecilienhof)-palota volt.

b) A teheráni konferencia célja a háború befejezése utáni Európa újjászervezésének megvitatása volt.

c) A teheráni értekezleten találkozott először személyesen Roosevelt, Churchill és Sztálin.

**3.**

a) Az első zsidó törvényt a Darányi-kormány készítette elő, de Imrédy Béla miniszterelnöksége alatt fogadta el az országgyűlés.

b) Az első zsidó törvény értelmében a szellemi szabadfoglalkozású pályák állásainak legfeljebb 15 százalékát foglalhatják el zsidók

c) A jogszabály alól az első világháborúban és az ellenforradalomban különböző érdemeket és kitüntetéseket szerzett zsidók sem mentesültek.

**4.**

a) Sztójay Döme [1944](https://hu.wikipedia.org/wiki/1944). [március 22.](https://hu.wikipedia.org/wiki/M%C3%A1rcius_22.) és [augusztus 29.](https://hu.wikipedia.org/wiki/Augusztus_29.) között Magyarország [miniszterelnök](https://hu.wikipedia.org/wiki/Magyarorsz%C3%A1g_korm%C3%A1nyf%C5%91inek_list%C3%A1ja)e és [belügyminisztere](https://hu.wikipedia.org/wiki/Magyarorsz%C3%A1g_k%C3%BCl%C3%BCgyminisztereinek_list%C3%A1ja) volt.

b) Veesenmayer volt Hitler teljhatalmú magyarországi megbízottja.

c) Szálasi Ferencet miután az amerikaiak elfogták, átadták a magyar hatóságoknak: a népbíróság életfogytig tartó börtönre ítélte.

**5)**

a) Az első bécsi döntés értelmében Pozsony és Nyitra visszakerült Magyarországhoz.

b) Az első bécsi döntés kielégítette a revíziós igényeket, hiszen kialakult a közös magyar-lengyel határ.

c) 1938. november 2-án a bécsi Belvedere-kastélyban Joachim von Ribbentrop német és Galeazzo Ciano olasz külügyminiszter hirdette ki az első bécsi döntést.

**Megoldás:**

1 – a

2 – c

3 – a

4 – b

5 - c